Чл. 92 (1): Олицетворява… раздвоението на държавата : Стефан Попов
Чл. 92 (1): Олицетворява… раздвоението на държавата
В. “Гласове”, 30.03.2010 г.
Публикуваме анализ на изпълнителния директор на фондация “Риск Монитор”, Стефан Попов, поместен в днешния брой на в. “Дневник”.
Конституционна промяна, засягаща президента, назрява, не на последно място, благодарение на Първанов. При всички резерви към него той има един ненадминат талант. Няма лице в най-новата българска история, което с такава простота и естественост да е успяло да изобрази вродената нелепост на институцията президент в България. В тази мисия бяха инвестирани два мандата по пет години личен пример, провинциално вдъхновение, порой от клишета и стрелба по редки животински видове.
Юристите го маскират като “арбитър”, той се стилизира като пастор като стареца Зосима, но с изявени брокерски дарби. А избирателят го сънува и в твърде вредни вариации. Посегателството над институцията на президента ще поохлади еретическия му рефлекс да търси пророци и спасители, за каквито най-голям шанс имат ловки тарикати.